
Praktisk informasjon for nye studenter ved Institutt for Geologi.

Eksamensoppmelding og semesteravgift: Frist for oppmelding til eksamen er 15. februar i vårsemesteret og 15. september i høstsemesteret: http://uit.no/studieavdelinga/tjenester/4.

Oppmelding skjer på Studentweb på nett: https://studweb.uit.no/isapi/WebObjects.dll/studentweb?inst=uit, eller http://www.uit.no>studier>studentweb. Viktige frister i løpet av studieåret er på http://uit.no/studieavdelinga/info/20.

Du må ha betalt semesteravgift for å kunne melde deg opp. Gjør det minst en uke før fristen, det tar ofte en uke å få registrert betalingen i universitetssystemet. Studenter på Bachelor- og Masterprogrammer får tilsendt giroen automatisk. Andre må bestille den fra studieadministrasjonen: http://uit.no/studieavdelinga. Kontakt dem hvis du ikke har fått giro innen slutten av januar. Noen dager etter oppmeldingen får du semesterkort og kvittering for oppmelding i posten. Sjekk at den er riktig!

Man har maksimalt tre forøk på eksamen i hvert kurs. Det regnes som et forsøk hvis man annullerer eksamensmeldingen for sent, ikke møter opp eller trekker seg fra eksamen uten å skaffe gyldig legeerklæring på sykdom. Hvis du ikke skal ta eksamen - pga reise, sykdom, for optimistisk med antall kurs… - må du annullere eksamensmeldingen i Studentweb. Frist er 15. april om våren og 1. november om høsten, eller minst 14 dager før, hvis eksamen er mindre enn to uker etter disse fristene.

Infomøte: Instituttet har infomøte for Bachelorstudentene ved begynnelsen av hvert semester. Se etter oppslag!
Oppbygging av studiet: Geologistudiet består av en 3-årig Bachelorgrad og en 2-årig Mastergrad. Mastergraden er nødvendig for de fleste geologi-jobber, bl.a. i oljeindustrien. 

Bachelorgraden: Består av grunnkurs i geologi, 80 studiepoeng obligatoriske fordypningskurs i geologi og obligatoriske grunnkurs i matematikk og kjemi. Resten fylles opp av selvvalgte fag i andre realfag, geologi eller samfunnsfag (gjerne økonomi og administrasjon). Liste over alle universitetsemner her: http://uit.no/studier/emner/1 Fordelingen av kurs er i utgangspunktet fastlagt, men det er mulig å ta kursene i annen rekkefølge, for, for eksempel, å få et helt års utenlandsopphold. Mer informasjon om strukturen på Bachelor finner du på http://uit.no/geologi/bachelor/. Lag en plan for studiet, så du er sikker på å få med alt og at viktige kurs ikke kolliderer. 
Mastergraden: Går over to år og består av en forskningsoppgave på 60 studiepoeng og 60 studiepoeng med kurs. Det første året er hovedsakelig kurs, det siste går til å skrive oppgaven. Masterkursene skal være relevante for studieretningen og det er spesifikke krav til fagkombinasjoner: http://uit.no/geologi/master/. Man bør kontakte aktuelle veiledere allerede i tredje studieår på bachelor for å planlegge masteroppgaven og klarlegge hvilke fag man bør ta som valgfag.
Noen masterkurs går kun annethvert år. Sørg for å klarlegge når aktuelle kurs går, så det kan tilpasses i planen for masterarbeidet.

Søknad om opptak til Mastergraden leveres til Instituttstyret innen 1. november eller 15. april i semesteret før man begynner på mastergraden. Søknaden utarbeides sammen med veileder og leveres på et eget skjema.

Kollisjon av kurs: Obligatoriske kurs i Bachelorgraden er alltid organisert slik at kurs som det er lagt opp til å ta samme semester ikke vil kollidere mht forelesninger og eksamen. Obligatoriske mastergradskurs vil heller ikke kollidere. For valgfag og kurs som tas ”utenom tur” er det studentenes eget ansvar å unngå kollisjon. Noen mastergradskurs gis som korte intensivkurs.

Egenandel: Det er en egenandel på kr 100 pr døgn for feltkurs og ekskursjoner. 

Sommerkurs: To feltkurs som går om sommeren, GEO-3113 og GEO 3142, er til sammen på 15 sp og gir rett til sommerstipend hos Lånekassen.

Avlysning: De obligatoriske 1000- og 2000-geologikursene, samt grunnkurs i matematikk og kjemi, i bachelorgraden vil alltid undervises uansett student-antall. 3000-kursene på mastergradsnivå krever normalt minst to studenter for å bli undervist. Man bør derfor ha mulighet til alternative kurs i studieplanen. Mastergradskurs som er obligatoriske for de forskjellige studieretningene undervises uansett. 

Kurspåmelding: I tillegg til eksamensoppmeldingen er det obligatorisk oppmøte og registrering på første forelesning i geologikursene. De fleste kursene begynner i begynnelsen av januar. Tid og sted for forelesningene ligger på http://www.ig.uit.no >studier. 
Metode- og skrivekurs: Studenter som ønsker innføring i statistikk, vitenskapelig metode eller hvordan man skriver et vitenskapelig arbeid kan ta disse kursene som en del av Bachelorgraden: SVF-1050: Samfunnsvitenskapelig metode, STV-6303: Metode og vitenskapsteori, STA-0001: Brukerkurs i statistikk 1. Disse kursene er samfunnsfaglig rettet, men gir god innføring i temaene. Mat.nat.fakultetet har dessverre ikke noe liknende kurs.
Adgangskort: Dørene til Naturfagbygget og paviljongene er åpne i arbeidstiden, 8-16. Utenom disse tidene må man adgangskort for å komme inn. Bygget er delt inn i soner regulert av det samme kortet. 

Studentkortet vil fungere som adgangskort. Tilgangen må aktiviseres. Gi administrasjonen på IG beskjed om at du skal ha tilgang. Adm vil gi beskjed til teknisk avdeling, og når det er klart vil studentene få beskjed av IG adm. Deretter kan studentene gå til teknisk avdeling på Teorifagbygget og få aktivisert kortet. Kontakt på teknisk avd er John Augdal, john.augdal@adm.uit.no
IT-konto: Bachelorstudenter får ikke IT-konto på selve instituttet, men sentralt på Universitetet. Du får IT-konto hos termvaktene på Teorifagbygg 2: http://uit.no/orakel/hjem/, http://www.student.uit.no/termvakt/faq/. Husk legitimasjon! 

Skap og lesesalsplasser: Lesesalsplasser fordeles av fagutvalget. Adm vet hvem som gjør det. Det er skap på Paviljong Sør (”Blåbrakka”) hvor man kan låse inn bøker og andre eiendeler. Man må ha hengelås selv. Skapene fordeles etter først-til-mølla prinsippet – husk å sette navn på skapet!

Studentforeninger: Teater? Klatring? Capoeira? Universitetet har foreninger for det meste, og aktiviteter du ikke ante at eksisterte. Mange av dem er på http://uit.no/studier/studentforeninger. 

Geologi og Biologi har sin egen studentforening, Steinbiten, som arrangerer fester og turer. Se oppslag! 

Norsk Geologisk Forening er en faglig og sosial forening for alle som driver med geologi i Norge, http://www.geologi.no/ Tromsøavdelingen holder møter på Naturfagbygget. Møtene annonseres på e-mail og plakater, og det er servering etter møtene.

Studielån og bolig: Studielånet får du på BO-VEL-kontoret til Studentsamskipnaden, 3. etasje, Hus 2 i Teorifagbygget. http://uit.no/studieavdelinga/info/7.Ta med semesterkort! Studentboliger administreres av studentsamskipnaden: http://www.sito.uit.no Du kan søke direkte om bolig her: http://www.sito.uit.no/boliger/boligsoknad.php Vil du leie privat kan du søke i www.nordlys.no eller på ”Tavla”: http://uit.no/tavla/
Ting kan endres! Sjekk nettsidene for oppdatert informasjon. Her er det mange nyttige linker: http://uit.no/studier/oversikt/

